Omnibus presentes litteras inspecturis Guido, Dei gratia Autis. episcopus, in Domino salutem. Noveritis quod omnes res quas a karissimo patre meo, Guillelmo, domino Sancti-Prisci, habemus et tenemus usque ad quinque annos proximo venturos, prout in litteris predicti patris nostri et nobilis domine M., comitisse Nivernensis plenius continetur, de feodo dicte nobilis moventes, elapsis predictis quinque annis, ad ipsum Guillelmum, vel ejus heredes, libere et pacifice revertentur. Datum, apud Danziacum, die mercurii post octabas Sancti-Johannis-Baptiste, anno Domini Mº CCº XLº octavo.